Neuvoston direktiivi 78/52/ETY annettu 13 päivänä joulukuuta 1977 nautojen luomistaudin, tuberkuloosin ja tarttuvan leukoosin nopeutetun hävittämisen kansallisia suunnitelmia koskevista yhteisön vaatimuksista



Virallinen lehti nro L 015 , 19/01/1978 s. 0034 - 0041

Suomenk. erityispainos Alue 3 Nide 9 s. 0150

Kreikank. erityispainos: Luku 03 Nide 19 s. 0235

Ruotsink. erityispainos Alue 3 Nide 9 s. 0150

Espanjank. erityispainos: Luku 03 Nide 13 s. 0175

Portugalink. erityispainos: Luku 03 Nide 13 s. 0175



NEUVOSTON DIREKTIIVI annettu 13 päivänä joulukuuta 1977 nautojen luomistaudin, tuberkuloosin ja tarttuvan leukoosin nopeutetun hävittämisen kansallisia suunnitelmia koskevista yhteisön vaatimuksista (78/52/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön toimenpiteistä nautakarjan luomistaudin, tuberkuloosin ja leukoosin hävittämiseksi 17 päivänä toukokuuta 1977 annetun neuvoston direktiivin 77/391/ETY(1) ja erityisesti sen 13 artiklan, ottaa huomioon komission ehdotuksen, sekä katsoo, että säätäessään direktiivissä 77/391/ETY perusperiaatteista yhteisön toimille luomistaudin, tuberkuloosin ja leukoosin hävittämiseksi neuvosto päätti myöhemmin vahvistaa vähimmäisvaatimukset, jotka edellä mainittujen tautien hävittämiseksi tehtyjen kansallisten suunnitelmien olisi täytettävä, jotta ne oikeuttaisivat yhteisön rahoitukseen, ensimmäinen näistä vaatimuksista koskee kansallisten suunnitelmien nopeuttamista siten, että jo käynnistetyt kampanjat kyseisten tautien hävittämiseksi niissä jäsenvaltioissa, joiden karjoissa yhä esiintyy näitä tauteja, voidaan saattaa onnistuneesti päätökseen mahdollisimman nopeasti; tämän vuoksi on syytä toteuttaa tai mahdollisuuksien mukaan samanaikaisesti vahvistaa toimenpiteitä, jotka koskevat erityisesti karjan tarkastuksia, laboratorioiden toimintaa ja hävittämissuunnitelmien mukaisesti teurastetuista naudoista maksettua korvausta, lisäksi on tarpeen kyseisten tautien mukaan säätää olosuhteista, joissa teurastuksen, eristyksen, puhdistuksen ja desinfioinnin on tapahduttava, ja päättää tiettyjen eläintuotteiden hyödyntämisestä, uudelleen sairastumisen vaaran välttämiseksi on myös välttämätöntä valvoa tarkkaan nautojen siirtymistä erityisesti sellaisten karjojen välillä, joiden terveydentila on erilainen, ja asettaa tietyt kokeet ehdoksi tällaiselle siirtymiselle, ja on syytä määrätä päivä, josta alkaen direktiiviä 77/391/ETY noudatetaan, ON ANTANUT TÄMÄN DIREKTIIVIN: 1 artikla Jotta hävittämissuunnitelmia varten voisi saada direktiivissä 77/391/ETY säädettyä yhteisön rahoitusta, kyseisen direktiivin 2, 3 ja 4 artiklassa tarkoitettujen suunnitelmien on täytettävä vähintään tässä direktiivissä säädetyt vaatimukset niiden karjojen suhteen, joihin suunnitelmia sovelletaan. 2 artikla Tässä direktiivissä tarkoitetaan: 1. kun on kyse nautojen luomistaudista: a) "B1-tyyppisillä nautakarjoilla" karjoja, joiden kliininen tausta, rokotustilanne ja serologinen tila ovat tuntemattomat; b) "B2-tyyppisillä nautakarjoilla" karjoja, joiden kliininen tausta, rokotustilanne ja serologinen tila tunnetaan, ja joille tehdään tavanomaisia tarkkailukokeita kansallisten säännösten mukaisesti, jotta nämä karjat saataisiin B3- tai B4-tyypin tasolle; c) "B3-tyyppisillä nautakarjoilla" eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetussa neuvoston direktiivissä 64/432/ETY(2), sellaisena kuin se on viimeksi muutettuna direktiivillä 77/98/ETY(3), tarkoitettuja luomistaudista vapaita karjoja; d) "B4-tyyppisillä nautakarjoilla" direktiivissä 64/432/ETY tarkoitettuja virallisesti luomistaudista vapaita karjoja; 2. kun on kyse nautojen tuberkuloosista: a) "T1-tyyppisillä nautakarjoilla" karjoja, joiden kliininen tausta ja tuberkuliinitutkimustilanne ovat tuntemattomat; b) "T2-tyyppisillä nautakarjoilla" karjoja, joiden kliininen tausta ja tuberkuliinitutkimustilanne tunnetaan, ja joille tehdään tavanomaisia tarkkailukokeita kansallisten säännösten mukaisesti, jotta nämä karjat saataisiin T3-tyypin tasolle; c) "T3-tyyppisillä nautakarjoilla" direktiivissä 64/432/ETY tarkoitettuja virallisesti tuberkuloosista vapaita karjoja; 3. "epäillyllä eläimellä" nautaeläintä, jossa havaitaan tuberkuloosiin, luomistautiin tai leukoosiin viittaavia oireita ja josta asianmukainen diagnoosi ei ole virallisesti vahvistanut eikä kumonnut yhden tai useamman kyseisen taudin esiintymistä, 4. "virkaeläinlääkärillä" jäsenvaltion toimivaltaisen keskusviranomaisen nimeämää eläinlääkäriä, 5. "kulkuneuvoilla" moottoriajoneuvojen, kiskoilla kulkevien ajoneuvojen ja ilma-alusten lastitiloja, laivojen lastiruumia sekä maa-, meri- ja lentokuljetuksiin tarkoitettuja kontteja. I LUKU Yleiset säännökset 3 artikla Jäsenvaltioiden on varmistettava, että direktiivissä 77/391/ETY säädetty nopeuttaminen tekee hävittämissuunnitelmien onnistuneeseen päätökseen saattamiseen tarvittavan ajan kaikissa tapauksissa huomattavasti lyhyemmäksi kuin tällä hetkellä käynnissä olevien ohjelmien vaatima aika. Tämän tavoitteen saavuttamiseksi on toteutettava seuraavat toimenpiteet: 1. Sitä kansallisen nautakannan osuutta, jota tautien hävittämis- ja ehkäisemistoimenpiteet koskevat, on lisättävä siten, että suurin osa nautakannasta tai koko nautakanta saatetaan tarkkailuun tai pidetään tarkkailussa mahdollisimman pian. 2. Virkaeläinlääkärin määräyksestä teurastetuista eläimistä saatava korvaus on laskettava siten, että karjankasvattajat saavat menetyksestään asianmukaisen hyvityksen. 3. Laboratoriohenkilökunnan määrää on tarvittaessa lisättävä ja diagnoosien tekemisen edellytyksiä laboratoriossa kehitettävä, jotta saavutettaisiin riittävä taso 1 kohdassa säädettyjen torjuntatoimenpiteiden toteuttamiseksi. 4. Eläintautien torjumista koskevat säännökset on pantava täytäntöön johdonmukaisesti. Nopeuttamisen täysimittaisen vaikutuksen varmistamiseksi jäsenvaltioiden on huolehdittava siitä, että kaikki 1 4 kohdassa mainitut toimenpiteet pannaan täytäntöön. 4 artikla 1. Eläinten siirtymisen virallista valvontaa varten jäsenvaltioiden on varmistettava, että naudat on rekisteröity ja merkitty pysyvästi. 2. Niitä tauteja varten, joihin liittyy hävittämissuunnitelma, jäsenvaltioiden on laadittava ja pidettävä ajan tasalla virallinen luettelo suunnitelmaan kuuluvista nautakarjoista ja luokiteltava nautakarjat niiden terveydentilan mukaan. II LUKU Nautojen luomistautia koskevat yksityiskohtaiset säännökset 5 artikla Jäsenvaltioiden on varmistettava, että luomistaudin hävittämissuunnitelmaa toteutettaessa: a) luomistaudin esiintymisestä ja epäillystä esiintymisestä ilmoitetaan viipymättä toimivaltaiselle viranomaiselle; b) kaikenlainen luomistaudin parantamiseen tähtäävä hoito on kielletty; c) mahdollinen rokottaminen luomistautia vastaan tapahtuu virallisessa valvonnassa, mutta rokotukset keskeytetään mahdollisimman aikaisin, jotta karjat voivat siirtyä virallisesti luomistaudista vapaiden karjojen luokkaan. 6 artikla 1. Jos karjassa on luomistautiseksi epäilty eläin, toimivaltaisten viranomaisten on varmistettava, että viralliset tutkimukset taudin esiintymisen vahvistamiseksi tai kumoamiseksi tehdään mahdollisimman pian. Näiden tutkimusten tulosten valmistumiseen asti toimivaltaisten viranomaisten on määrättävä: - karja asetettavaksi viralliseen valvontaan, - kaikki siirrot karjaan tai pois karjasta kielletyiksi, elleivät toimivaltaiset viranomaiset ole antaneet lupaa nautojen poisviemiseen viipymättä tapahtuvaa teurastusta varten. Toimivaltaiset viranomaiset voivat kuitenkin sallia tilan kuohittujen nautojen siirtämisen sen jälkeen, kun epäillyt eläimet on eristetty, jos kuohitut eläimet siirretään lihotuskarjoihin ja sen jälkeen teurastamoon, - epäillyt eläimet eristettäviksi muusta karjasta. 2. Edellä 1 kohdassa tarkoitettuja toimenpiteitä on jatkettava, kunnes luomistaudin esiintyminen tai epäilty esiintyminen kyseisessä karjassa on virallisesti kumottu. 3. Kun luomistauti on todettu virallisesti karjassa, jäsenvaltioiden on toteutettava tarvittavat toimenpiteet taudin leviämisen estämiseksi ja varmistettava erityisesti, että: - kaikki siirrot kyseiseen karjaan tai pois karjasta kielletään, elleivät toimivaltaiset viranomaiset ole antaneet lupaa nautojen poisviemiseen viipymättä tapahtuvaa teurastusta varten; toimivaltaiset viranomaiset voivat kuitenkin sallia kuohittujen nautojen siirtämisen kyseiseltä tilalta sen jälkeen, kun tartunnan saaneet eläimet ja eläimet, joita toimivaltaiset viranomaiset pitävät tartunnan saaneina, on eristetty ja merkitty teurastusta varten, jos kuohitut eläimet siirretään lihotuskarjoihin ja sen jälkeen teurastamoon, - eläimet, joissa luomistaudin esiintyminen on todettu virallisesti, ja eläimet, jotka ovat voineet saada niiltä tartunnan, eristetään muusta karjasta, - direktiivin 64/432/ETY sekä Tanskalle, Irlannille ja Yhdistyneelle kuningaskunnalle myönnettyjen tiettyjen luomistautia ja tuberkuloosia koskevien poikkeusten jatkamisesta 13 päivänä joulukuuta 1977 annetun neuvoston direktiivin 78/51/ETY(4) mukaisesti naudat tutkitaan viipymättä luomistaudin toteamiseksi, - naudat, joissa luomistauti on todettu virallisesti ja jotka on kolmannessa luetelmakohdassa säädetyn tutkimuksen perusteella todettu tartunnan saaneiksi, sekä naudat, joita toimivaltaiset viranomaiset pitävät tartunnan saaneina, eristetään ja merkitään, kunnes ne teurastetaan 7 artiklan mukaisesti, - tartunnan saaneiden lehmien maitoa käytetään saman tilan eläinten ruokintaan vasta riittävän lämpökäsittelyn jälkeen, - tartunnan saaneeseen karjaan kuuluvien lehmien maitoa voi toimittaa meijeriin ainoastaan sopivaa lämpökäsittelyä varten, sanotun kuitenkaan rajoittamatta kansallisten elintarvikesäännösten ja -määräysten soveltamista, - eläinten ruokintaan tarkoitetut tartunnan saaneiden eläinten ruhot, ruhon puolikkaat, neljännekset, palat ja sivutuotteet käsitellään siten, että saastuminen vältetään, - sikiöt, kuolleena syntyneet vasikat, syntymän jälkeen luomistautiin kuolleet vasikat ja istukat poistetaan ja tuhotaan viipymättä ja huolellisesti, ellei niitä aiota tutkia, - oljet, kuivikkeet ja kaikki muu aines ja muut aineet, jotka ovat olleet kosketuksissa sairastuneeseen lehmään, vasikkaan tai istukkaan, hävitetään viipymättä polttamalla tai hautaamalla sen jälkeen, kun ne on kasteltu desinfioivalla aineella, - ruhojen hävittämislaitoksia vastaavien laitosten valvontaa koskevalla virallisella sääntelyllä varmistetaan, etteivät valmistetut tuotteet aiheuta luomistaudin leviämisen vaaraa, - lanta karjasuojista tai muista tiloista, joissa on pidetty eläimiä, varastoidaan paikkaan, jonne tilan eläimet eivät pääse, kastellaan sopivalla desinfiointiaineella ja varastoidaan vähintään kolme viikkoa. Desinfiointiaineen käyttö ei ole tarpeen, jos lanta peitetään kerroksella saastumatonta lantaa tai maata. Nestemäinen jäte karjasuojista tai muista tiloista, joissa eläimiä on pidetty, on desinfioitava, ellei sitä poisteta samaan aikaan kuin lantaa. 7 artikla Jäsenvaltioiden on varmistettava, että naudat, joissa luomistauti on todettu virallisesti bakteriologisen, anatomis-patologisen tai serologisen tutkimuksen perusteella, ja eläimet, joita toimivaltaiset viranomaiset pitävät tartunnan saaneina, teurastetaan virallisessa valvonnassa mahdollisimman pian, kuitenkin viimeistään 30 vuorokauden kuluttua siitä, kun niiden omistajalle tai pitäjälle on virallisesti annettu tiedoksi kokeiden tulokset ja tälle hävittämissuunnitelman mukaan kuuluva velvoite teurastaa kyseiset naudat tämän määräajan kuluessa. 8 artikla Jäsenvaltioiden on varmistettava, että: 1. edellä 7 artiklassa tarkoitettujen nautojen teurastuksen jälkeen ja ennen uusien eläinten hankkimista karjasuojat ja muut karjan säilyttämiseen käytetyt tilat sekä kaikki astiat, laitteet ja muut eläinten hoidossa käytetyt esineet puhdistetaan ja desinfioidaan virallisessa valvonnassa virkaeläinlääkärin antamien ohjeiden mukaisesti. Laitumia, joilla näitä eläimiä on pidetty, saa käyttää uudelleen vasta kun on kulunut 60 päivää siitä, kun nämä eläimet poistettiin laitumilta; toimivaltaiset viranomaiset voivat kuitenkin myöntää poikkeuksen tästä kiellosta kuohittujen eläinten osalta, jos nämä eläimet viedään pois kyseisiltä laitumilta ainoastaan teurastettaviksi tai ne siirretään laitumilta lihotuskarjoihin ja sen jälkeen teurastamoon; 2. kaikki kulkuneuvot, säiliöt ja välineet puhdistetaan ja desinfioidaan tartunnan saaneeseen karjaan kuuluvien eläinten, tällaisista eläimistä peräisin olevan aineksen tai tällaisiin eläimiin kosketuksissa olleen aineksen tai aineiden kuljetuksen jälkeen. Tällaisten eläinten lastausalueet on puhdistettava ja desinfioitava käytön jälkeen; 3. käytettävä desinfiointiaine ja sen väkevyydet ovat kyseisen jäsenvaltion toimivaltaisen viranomaisen virallisesti hyväksymiä. 9 artikla Jäsenvaltioiden on varmistettava, että 7 artiklassa tarkoitettujen nautojen teurastuksen jälkeen: - nautoja ei viedä pois kyseisestä karjasta, ellei toimivaltainen viranomainen ole antanut siihen lupaa viipymättä tapahtuvaa teurastusta varten, sanotun kuitenkaan rajoittamatta 11 artiklan soveltamista. Toimivaltaiset viranomaiset voivat kuitenkin sallia kuohittujen nautojen siirtämisen kyseiseltä tilalta, jos kuohitut eläimet siirretään lihotuskarjoihin ja sen jälkeen teurastamoon, - kyseiselle karjalle tehdään luomistaudin joukkotutkimuksia sen varmistamiseksi, että tauti on poistettu, - karjaan ei tuoda uusia eläimiä kannan lisäämistä varten, ennen kuin siinä jäljellä olevat tähän tarkoitetut vanhemmat kuin 12 kuukauden ikäiset eläimet ovat läpäisseet yhden tai useampia tutkimuksia luomistaudin toteamiseksi. Naudoille, jotka on rokotettu direktiivin 64/432/ETY mukaisesti, ei kuitenkaan tarvitse tehdä tätä tutkimusta, ennen kuin ne ovat 18 kuukauden ikäisiä. 10 artikla Jäsenvaltioiden on varmistettava, että virallisia serologisia kokeita tehdään B1- ja B2-tyyppisille karjoille, kunnes ne muuttuvat terveysluokitukseltaan B3- tai B4-tyyppisiksi karjoiksi. 11 artikla Jäsenvaltioiden on varmistettava, että: i) kaikki B1-tyyppisiin karjoihin kuuluvat naaraat ja urokset, jotka on tarkoitus siirtää B2-tyyppisiin karjoihin: - jos ne ovat vanhempia kuin 12 kuukauden ikäisiä, ovat läpäisseet virallisesti hyväksytyn serologisen kokeen, joka on tehty siirtoa edeltävien 30 vuorokauden kuluessa, ja niiden mukana on virkaeläinlääkärin antama todistus tästä, - eristetään välittömästi saapumisensa jälkeen vähintään 60 vuorokauden ajaksi, ja jos ne ovat vanhempia kuin 12 kuukauden ikäisiä, ovat läpäisseet toisen virallisesti hyväksytyn serologisen kokeen, ennen kuin ne hyväksytään B2-tyyppiseen karjaan; ii) kaikki B2-tyyppiseen karjaan kuuluvat naaraat ja sonnit, jotka on tarkoitus siirtää toiseen B2-tyyppiseen karjaan: - jos ne ovat vanhempia kuin 12 kuukauden ikäisiä, ovat läpäisseet virallisesti hyväksytyn serologisen kokeen, joka on tehty siirtoa edeltävien 30 vuorokauden kuluessa, ja niiden mukana on virkaeläinlääkärin antama todistus tästä, - eivät ole siirron aikana kosketuksissa eläimiin, jotka kuuluvat terveysluokitukseltaan heikompiin karjoihin; iii) nautojen siirrot B3- ja B4-tyyppisten karjojen välillä tapahtuvat direktiivin 64/432/ETY mukaisesti. 12 artikla Jäsenvaltioiden on varmistettava, että: - virallisin valvontatoimenpitein estetään sellaisen karjan, josta luomistauti on poistettu, uudelleen saastuminen muista tartuntalähteistä, - nautojen siirtymistä karjoihin ja karjoissa, jotka on sisällytetty hävittämissuunnitelmaan, tarkkaillaan virallisesti, - toisessa luetelmakohdassa tarkoitettua siirtymisen valvontaa sovelletaan sen kuitenkaan rajoittamatta niitä yhteisössä jo sovellettavia toimenpiteitä, jotka koskevat nautojen tuomista luomistaudista vapaiksi tai virallisesti vapaiksi luokiteltuihin karjoihin tai nautojen viemistä tällaisista karjoista. III LUKU Nautojen tuberkuloosia koskevat erityissäännökset 13 artikla Jäsenvaltioiden on varmistettava, että tuberkuloosin nopeutettua hävittämissuunnitelmaa toteutettaessa: a) tuberkuloosin esiintymisestä ja epäillystä esiintymisestä ilmoitetaan pakollisesti ja viipymättä toimivaltaiselle viranomaiselle; b) seuraavat toimenpiteet ovat kiellettyjä: i) kaikenlainen tuberkuloosin parantamiseen tai tautiherkkyyden poistamiseen tarkoitettu hoito; ii) rokottaminen tuberkuloosia vastaan. 14 artikla 1. Kun karjassa on tuberkuloosin tartuttamaksi epäilty eläin, toimivaltaisten viranomaisten on varmistettava, että viralliset tutkimukset taudin esiintymisen vahvistamiseksi tai kumoamiseksi tehdään mahdollisimman pian. Näiden tutkimusten tulosten valmistumiseen asti toimivaltaisten viranomaisten on määrättävä: - karja asetettavaksi viralliseen valvontaan, - kaikki siirrot karjaan tai pois karjasta kielletyiksi, elleivät toimivaltaiset viranomaiset ole antaneet lupaa nautojen poisviemiseen viipymättä tapahtuvaa teurastusta varten, - epäillyt eläimet eristettäviksi muusta karjasta. 2. Edellä 1 kohdassa mainittuja toimenpiteitä on jatkettava, kunnes tuberkuloosin esiintyminen tai epäilty esiintyminen kyseisessä karjassa on virallisesti kumottu. 3. Kun tuberkuloosi on todettu virallisesti karjassa, jäsenvaltioiden on toteutettava tarvittavat toimenpiteet taudin leviämisen estämiseksi ja varmistettava erityisesti, että: - kaikki siirrot kyseiseen karjaan tai pois karjasta kielletään, elleivät toimivaltaiset viranomaiset ole antaneet lupaa nautojen poisviemiseen viipymättä tapahtuvaa teurastusta varten, - naudat, joissa tuberkuloosin esiintyminen on todettu virallisesti, ja naudat, jotka ovat voineet saada niistä tartunnan, eristetään muusta karjasta, - naudat tutkitaan viipymättä tuberkuloosin varalta, - naudat, joissa tuberkuloosi on todettu virallisesti, naudat jotka on kolmannessa luetelmakohdassa säädetyn tutkimuksen perusteella todettu tartunnan saaneiksi, sekä naudat, joita toimivaltaiset viranomaiset pitävät tartunnan saaneina, eristetään ja merkitään, kunnes ne teurastetaan 15 artiklan mukaisesti, - tartunnan saaneiden lehmien maitoa käytetään saman tilan eläinten ruokintaan vasta sopivan lämpökäsittelyn jälkeen, - tartunnan saaneeseen karjaan kuuluvien lehmien maitoa voi toimittaa meijeriin ainoastaan sopivaa lämpökäsittelyä varten, sanotun kuitenkaan rajoittamatta kansallisten elintarvikesäännösten ja -määräysten soveltamista, - eläinten ruokintaan tarkoitetut tartunnan saaneiden eläinten ruhot, ruhon puolikkaat, neljännekset, palat ja sivutuotteet käsitellään siten, että saastuminen vältetään, - ruhojen hävittämislaitoksia vastaavien laitosten valvontaa koskevalla virallisella sääntelyllä varmistetaan, etteivät valmistetut tuotteet aiheuta tuberkuloosin leviämisen vaaraa, - lanta karjasuojista tai muista tiloista, joissa on pidetty eläimiä, varastoidaan paikkaan, jonne tilan eläimet eivät pääse, kastellaan sopivalla desinfiointiaineella ja varastoidaan vähintään kolme viikkoa. Desinfiointiaineen käyttö ei ole tarpeen, jos lanta peitetään kerroksella saastumatonta lantaa tai maata. Nestemäinen jäte karjasuojista tai muista tiloista, joissa eläimiä on pidetty, on desinfioitava, ellei sitä poisteta samaan aikaan kuin lantaa. 15 artikla Jäsenvaltioiden on varmistettava, että naudat, joissa tuberkuloosi on todettu virallisesti bakteriologisen tai anatomis-patologisen tutkimuksen taikka tuberkuliinikokeen perusteella, ja eläimet, joita toimivaltaiset viranomaiset pitävät tartunnan saaneina, teurastetaan virallisessa valvonnassa mahdollisimman pian, kuitenkin viimeistään 30 vuorokauden kuluttua siitä, kun niiden omistajalle tai pitäjälle on virallisesti annettu tiedoksi kokeiden tulokset ja tälle hävittämissuunnitelman mukaan kuuluva velvoite teurastaa kyseiset naudat tämän määräajan kuluessa. Kun on kyse eläimistä, joissa on todettu tartunta tuberkuloositutkimuksen perusteella, mutta joissa ei ole taudin kliinisiä oireita, toimivaltaiset viranomaiset voivat kuitenkin pidentää ensimmäisessä alakohdassa säädetyn ajan enintään kolmeen kuukauteen, - kun on kyse naaraasta, jonka odotetaan poikivan kolmen kuukauden kuluessa, - kun nämä viranomaiset määräävät suuremman kuin 20 naudan karjan kokonaan teurastettavaksi alueella, jolla teurastamojen suorituskykyyn liittyvistä teknisistä syistä teurastusta ei voida tehdä 30 vuorokauden kuluessa. 16 artikla Jäsenvaltioiden on varmistettava, että: 1. edellä 15 artiklassa tarkoitettujen nautojen teurastuksen jälkeen ja ennen uusien eläinten hankkimista karjasuojat ja muut karjan säilyttämiseen käytetyt tilat sekä kaikki astiat, laitteet ja muut eläinten hoidossa käytetyt esineet puhdistetaan ja desinfioidaan virallisessa valvonnassa virkaeläinlääkärin antamien ohjeiden mukaisesti; 2. kaikki kulkuneuvot, säiliöt ja välineet puhdistetaan ja desinfioidaan tartunnan saaneeseen karjaan kuuluvien eläinten, tällaisista eläimistä peräisin olevan aineksen tai tällaisiin eläimiin kosketuksissa olleen aineksen tai aineiden kuljetuksen jälkeen. Tällaisten eläinten lastausalueet on puhdistettava ja desinfioitava käytön jälkeen; 3. käytettävä desinfiointiaine ja sen väkevyydet ovat kyseisen jäsenvaltion toimivaltaisen viranomaisen virallisesti hyväksymiä. 17 artikla Jäsenvaltioiden on varmistettava, että 15 artiklassa tarkoitettujen nautojen teurastuksen jälkeen: - nautoja ei viedä pois kyseisestä karjasta, ellei toimivaltainen viranomainen ole antanut siihen lupaa viipymättä tapahtuvaa teurastusta varten, sanotun kuitenkaan rajoittamatta 19 artiklan soveltamista, - kyseiselle karjalle tehdään tuberkuloosin joukkotutkimuksia sen varmistamiseksi, että tauti on poistettu, - karjaan ei tuoda uusia eläimiä, ennen kuin siinä jäljellä olevat yli 6 viikon ikäiset naudat ovat läpäisseet yhden tai useampia virallisia tuberkuloositutkimuksia. 18 artikla Jäsenvaltioiden on varmistettava, että tuberkuloosin hävittämissuunnitelman mukaisia virallisesti valvottuja nahansisäisiä tuberkuliinikokeita tehdään vähintään kuuden kuukauden välein T1- ja T2-tyyppisten karjojen kaikille vanhemmille kuin kuuden viikon ikäisille naudoille, kunnes ne muuttuvat terveysluokitukseltaan T3-tyyppisiksi karjoiksi. 19 artikla Jäsenvaltioiden on varmistettava, että: i) kaikki T1-tyyppiseen karjaan kuuluvat naudat, jotka on tarkoitus siirtää T2-tyyppiseen karjaan: - ovat läpäisseet nahansisäisen tuberkuliinikokeen, joka on tehty siirtoa edeltävien 30 vuorokauden kuluessa, ja niiden mukana on virkaeläinlääkärin antama todistus tästä, - eristetään välittömästi saapumisensa jälkeen vähintään 60 vuorokauden ajaksi ja ovat läpäisseet toisen virallisen nahansisäisen tuberkuliinikokeen, ennen kuin ne hyväksytään T2-tyyppiseen karjaan; ii) kaikki T2-tyyppiseen karjaan kuuluvat naudat, jotka on tarkoitus siirtää toiseen T2-tyyppiseen karjaan: - ovat läpäisseet nahansisäisen tuberkuliinikokeen, joka on tehty siirtoa edeltävien 30 vuorokauden kuluessa, ja niiden mukana on virkaeläinlääkärin antama todistus tästä, - eivät ole siirron aikana kosketuksissa nautoihin, jotka kuuluvat terveysluokitukseltaan heikompiin karjoihin; iii) nautojen siirrot T3-tyyppisten karjojen välillä tapahtuvat direktiivin 64/432/ETY mukaisesti. 20 artikla Jäsenvaltioiden on varmistettava, että: - virallisin valvontatoimenpitein estetään sellaisen karjan, josta tuberkuloosi on poistettu, uudelleen saastuminen muista tartuntalähteistä, - nautojen siirtymistä karjoihin ja karjoissa, jotka on sisällytetty hävittämissuunnitelmaan, tarkkaillaan virallisesti, - toisessa luetelmakohdassa tarkoitettua siirtymisen valvontaa sovelletaan sen kuitenkaan rajoittamatta niitä yhteisössä jo sovellettavia toimenpiteitä, jotka koskevat nautojen tuomista virallisesti tuberkuloosista vapaiksi luokiteltuihin karjoihin tai nautojen viemistä tällaisista karjoista. IV LUKU Naudan tarttuvaa leukoosia koskevat yksityiskohtaiset säännökset 21 artikla Yhteisön sääntöjen voimaantuloon asti sovelletaan kansallisia säännöksiä leukoosin toteamisesta joukkotutkimuksin ja karjojen luokittelusta leukoosin suhteen, sanotun kuitenkaan rajoittamatta direktiivin 77/391/ETY 4 artiklan kolmannen kohdan soveltamista. 22 artikla Jäsenvaltioiden on varmistettava, että leukoosin hävittämiseksi tehtyä suunnitelmaa toteutettaessa: a) leukoosin esiintymisestä ja epäillystä esiintymisestä ja erityisesti nautojen imukudoksessa ja muissa elimissä esiintyvistä kasvaimista ilmoitetaan pakollisesti ja viipymättä toimivaltaiselle viranomaiselle; b) kaikenlainen leukoosin parantamiseen tarkoitettu hoito tai rokottaminen leukoosia vastaan on kielletty. 23 artikla Sen estämättä, mitä kansallisissa säännöksissä määrätään toimenpiteistä leukoosia epäiltäessä, jäsenvaltioiden on, kun karjassa on virallisesti todettu leukoosia, toteutettava tarvittavat toimenpiteet taudin leviämisen estämiseksi ja varmistettava erityisesti, että: - kaikki nautojen siirrot pois kyseisestä karjasta kielletään, elleivät toimivaltaiset viranomaiset ole antaneet lupaa nautojen poisviemiseen viipymättä tapahtuvaa teurastusta varten, - kyseinen karja eristetään niin, etteivät naudat pääse kosketuksiin tähän karjaan kuulumattomien nautojen kanssa, - tartunnan saaneiden lehmien maitoa käytetään eläinten ruokintaan ainoastaan sopivan lämpökäsittelyn jälkeen tai toimitetaan meijeriin ainoastaan tällaista käsittelyä varten; eläinten ruokkiminen maidolla, jota ei ole lämpökäsitelty, voidaan sallia sellaisissa karjoissa, joiden kaikki eläimet on määrä teurastaa 24 artiklan 1 kohdan mukaisesti, - eläinten ruokintaan tarkoitetut tartunnan saaneiden eläinten ruhot, ruhon puolikkaat, neljännekset, palat ja sivutuotteet käsitellään siten, että saastuminen vältetään, - ruhojen hävittämislaitoksia vastaavien laitosten valvontaa koskevalla virallisella sääntelyllä varmistetaan, etteivät valmistetut tuotteet aiheuta leukoosin leviämisen vaaraa, - kasvattaja ilmoittaa virkaeläinlääkärille kaikista tilallaan kuolleista tai hätäteurastetuista naudoista. 24 artikla Jäsenvaltioiden on varmistettava, että hävittämissuunnitelmaa toteutettaessa noudatetaan seuraavia säännöksiä: 1. kun tällaisessa suunnitelmassa määrätään kaikkien sellaiseen karjaan kuuluvien nautojen teurastuksesta, jossa leukoosi on todettu virallisesti, nämä eläimet on teurastettava toimivaltaisten viranomaisten määräämässä ajassa; 2. kun tällaisessa suunnitelmassa määrätään ainoastaan niiden nautojen teurastuksesta, joissa leukoosi on todettu virallisesti, ja mahdollisesti myös sellaisten nautojen teurastuksesta, joita toimivaltaiset viranomaiset pitävät tartunnan saaneina, teurastuksen on tapahduttava 30 päivän kuluessa siitä, kun niiden omistajalle tai haltijalle on virallisesti annettu tiedoksi kokeiden tulokset ja tälle hävittämissuunnitelman mukaan kuuluva velvoite teurastaa kyseiset naudat tämän määräajan kuluessa. 25 artikla Jäsenvaltioiden on varmistettava, että suoritettaessa teurastus 24 artiklan 2 kohdan mukaisesti: - kyseisestä karjasta ei viedä pois nautoja, ellei toimivaltainen viranomainen ole antanut siihen lupaa viipymättä tapahtuvaa teurastusta varten, - kyseiselle karjalle tehdään leukoosin joukkotutkimuksia sen varmistamiseksi, että tauti on poistettu, - karjan täydentämiseen käytetään ainoastaan sellaisten karjojen nautoja, joita toimivaltaiset viranomaiset pitävät leukoosin tartuttamattomina. 26 artikla Jäsenvaltioiden on varmistettava, että: 1. edellä 24 artiklassa tarkoitettujen nautojen teurastuksen jälkeen ja ennen uusien eläinten hankkimista karjasuojat ja muut karjan säilyttämiseen käytetyt tilat sekä kaikki astiat, laitteet ja muut eläinten hoidossa käytetyt esineet puhdistetaan ja desinfioidaan virallisessa valvonnassa virkaeläinlääkärin antamien ohjeiden mukaisesti; 2. kaikki kulkuneuvot, säiliöt ja välineet puhdistetaan ja desinfioidaan tartunnan saaneeseen karjaan kuuluvien eläinten, tällaisista eläimistä peräisin olevan aineksen tai tällaisiin eläimiin kosketuksissa olleiden ainesten tai aineiden kuljetuksen jälkeen. Tällaisten eläinten lastausalueet on puhdistettava ja desinfioitava käytön jälkeen; 3. käytettävä desinfiointiaine ja sen väkevyydet ovat kyseisen jäsenvaltion toimivaltaisen viranomaisen virallisesti hyväksymiä. 27 artikla Jäsenvaltioiden on varmistettava, etteivät terveeksi luokitellun karjan naudat ole kosketuksissa nautoihin, jotka kuuluvat toisin luokiteltuun karjaan. V LUKU Loppusäännökset 28 artikla Ennen direktiivissä 77/391/ETY säädetyn kolmen vuoden määräajan päättymistä komissio antaa neuvostolle kertomuksen kyseisessä direktiivissä säädettyjen suunnitelmien soveltamisesta sekä tarvittaessa ehdotukset kansallisten ehkäisevien toimenpiteiden yhdenmukaistamiseksi edelleen. 29 artikla 1. Direktiiviä 77/391/ETY sovelletaan 1 päivästä tammikuuta 1978. 2. Jäsenvaltioiden on saatettava direktiivin 77/391/ETY 9 artiklan 2 kohdan mukaisesti hyväksyttyjen kansallisten nopeutettua hävittämistä koskevien suunnitelmien täytäntöönpanon edellyttämät lait, asetukset ja hallinnolliset määräykset voimaan päivänä, jonka komissio määrää hyväksymispäätöksessään, ja siltä osin kuin nämä koskevat vuoden 1978 aikana hyväksyttyjä suunnitelmia, viimeistään 31 päivänä joulukuuta 1978. 3. Direktiivin 77/391/ETY 6 artiklan 1 kohdassa säädetty kolmen vuoden toteuttamisaika alkaa kussakin jäsenvaltiossa komission 2 kohdan mukaisesti määräämästä päivästä ottaen kuitenkin huomioon, että yhteisön rahoitus rajoittuu ennen 1 päivää tammikuuta 1982 tehtyihin teurastuksiin. 4. Jos suunnitelman täytäntöönpanossa määrättynä ajankohtana on huomattavia vaikeuksia joissakin jäsenvaltioissa, neuvosto voi yksimielisesti komission ehdotuksesta lykätä 2 ja 3 kohdassa tarkoitettuja ajankohtia tällaisten valtioiden osalta enintään yhdellä vuodella. 30 artikla Tämä direktiivi on osoitettu kaikille jäsenvaltioille. Tehty Brysselissä 13 päivänä joulukuuta 1977. Neuvoston puolesta Puheenjohtaja A. HUMBLET (1) EYVL N:o L 145, 13.6.1977, s. 44 (2) EYVL N:o L 121, 29.7.1964, s. 1977/64 (3) EYVL N:o L 26, 31.1.1977, s. 81 (4) EYVL N:o L 15, 19.1.1978, s. 32